**A Bánk bán esszenciája**

Úgy gondoltuk, hogy a Bánk bán legfontosabb mondata a következő:

*„Idegenek húzzák a talp alá valót…*

*Hatalmat és pénzt nékik juttat asszonyunk,*

*S mi őseink birtokán földönfutók vagyunk!”*

Ha valaki ismer a Bánk bán alaptörténetét, az tudhatja, hogy ebből a mondatból indult ki minden.

A mű során a legnagyobb probléma, hogy a királynő valóban kiárulja az országot a külföldiek számára, és a magyar lassan idegenként él a saját hazájában. Petur bán jogosan fogalmazza meg ellenérzését az ország irányításával kapcsolatban. Ezzel a mondattal tökéletesen szemlélteti a problémákat, és ezután indul a bonyodalom, ami végül a királynő meggyilkolásához vezet.

A király távollétében Gertrúdhoz kerül a hatalom, amelyet a külföldi méltóságok támogatására használ fel, mit sem törődve az országban élőkkel, erre utal az idézet első két sora. Petúr bán látja ezt, és lázadásra ösztönzi a magyar nemességet. A lázadásba Bánk bánt is bevonják, aki - miután kezébe vette az irányítást- vitába keveredett a királynővel, s ennek során bemutatja az ország helyzetét, személyes tapasztalatain keresztül. Az országban élők nyomorognak, míg ő fényűző és gondtalan életet él. Az idézet harmadik sora is ezt igazolja, miszerint az ország lakosai földönfutónak érezték magukat a saját földjükön. és akármilyen segítségért fordultak a királynőhöz, az nem foglalkozott velük, és nem változtatott irányításmódján. Tovább folytatta pazarló életmódját. Ám ezeket hiába sorolja Bánk, nem hat a Gertrúdra, tovább sértegeti és fenyegeti Bánkot, sőt megtámadja, aki ezek után végez vele.

A csapat tagjaival úgy gondoljuk, hogy ez az állapot részben a mai helyzetben is felfedezhető, legalább is a pénzek időnként való pazarlása tekintetében. Túl sok pénzt használnak felesleges dolgokra, míg a lényeges, már-már alapvető dolgokra kevés, vagy már egyáltalán nem jut. Másrészt azonban egyértelmű az a törekvés, hogy az ország magyar kézben maradjon, autonóm, önálló államként. (pl. földtörvény, migráns-kérdés stb.)